Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: szabályairól szóló 10/1996. (III. 25.) PM rendelet (a továbbiakban: PM rendelet) tartalmazza.”
Paragraph Index: 100

(2) A tv. 8. §-ának (1) bekezdése d) pontjának alkalmazásában, ha az adómentes felhasználó vagy az adóraktár engedélyese a vámárut saját maga importálja és a szállítását is maga végzi, akkor a jövedéki biztosíték vámbiztosítékba történő beszámítását az árutovábbítási vámkezeléskor kell elvégezni, amennyiben az adóraktári engedélyt vagy az adómentes felhasználói engedélyt, valamint a termékkísérő okmányt bemutatták. Az adóraktár engedélyese a vámáru saját maga általi importálását és szállítását igazolhatja az általa megkötött adásvételi szerződéssel, a nevére kiállított számlával vagy olyan származási bizonyítvánnyal, melyen címzettként feltüntették, továbbá a vámárut szállító fuvareszközre kiállított, tulajdonát igazoló okmánnyal. A csővezetéken történő szállítást minden esetben saját szállításnak kell tekinteni.

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes